UDHËZIM I PËRBASHKËT
[bookmark: _GoBack]Nr. 120, datë 17.7.2024

PËR DISA SHTESA DHE NDRYSHIME NË UDHËZIMIN NR. 463, DATË 10.12.2020, “PËR PËRCAKTIMIN E INSTITUCIONEVE DHE ORGANEVE QË MARRIN TË DHËNA PERSONALE NGA SHËRBIMI I GJENDJES CIVILE, SI DHE MËNYRËN, LLOJIN DHE SASINË E INFORMACIONIT QË DUHET TË MARRIN”, TË NDRYSHUAR

Në mbështetje të pikës 4 të nenit 102, të Kushtetutës së Republikës së Shqipërisë, pikave 2, 2/1 dhe 3 të nenit 3, pikës 2 të nenit 60 të ligjit nr. 10129, datë 11.5.2009, “Për gjendjen civile” i ndryshuar, si dhe shkronjës “k”, të pikës 1, të nenit 31 dhe nenit 32 të ligjit nr. 9887, datë 10.3.2008 “Për mbrojtjen e të dhënave personale”, i ndryshuar, Ministri i Brendshëm dhe Komisioneri për të Drejtën e Informimit dhe Mbrojtjen e të Dhënave Personale,

UDHËZOJNË:

Në aneksin I, pjesë përbërëse e udhëzimit nr. 463, datë 10.12.2020, “Për përcaktimin e institucioneve dhe organeve që marrin të dhëna personale nga shërbimi i gjendjes civile, si dhe mënyrën, llojin dhe sasinë e informacionit që duhet të marrin”, të ndryshuar, bëhen shtesat dhe ndryshimet si vijojnë:
a) pikat 1, 6, 12, 20, 22, 27, 31 dhe 32, të aneksit I, ndryshohen me përmbajtjen sipas listës së institucioneve që marrin informacion, bazës ligjore përkatëse, llojit dhe sasisë së informacionit që jep shërbimi i gjendjes civile dhe mënyrës së vënies në dispozicion të këtij informacioni, bashkëlidhur këtij udhëzimi;
b) pas pikës 37, të aneksit I, shtohen pikat 38, 39, 40, 41, 42, 43, 44, 45, 46, 47, 48, 49 dhe 50.
Ky udhëzim hyn në fuqi menjëherë dhe botohet në Fletoren Zyrtare.

MINISTËR I BRENDSHËM
Taulant Balla

KOMISIONER PËR TË DREJTËN 
E INFORMIMIT DHE MBROJTJEN 
E TË DHËNAVE PERSONALE
Besnik Dervishi

